ΠΕΡΙΕΧΟΜΕΝΑ
ΑΠΟΦΑΣΕΙΣ
Διαπίστωση καθορισμού του γνωστικού αντικειμένου μέλους Ε.ΔΙ.Π του ΕΚΠΑ.
Τροποποίηση του εσωτερικού κανονισμού του
Εργαστηρίου Βιοϊατρικής Τεχνολογίας του Τμήματος Ιατρικής της Σχολής Επιστημών Υγείας του
ΕΚΠΑ.
Τροποποίηση του Οργανισμού Διοικητικών Υπηρεσιών του Πανεπιστημίου Ιωαννίνων, για τη
μεταβατική περίοδο έως την κατάρτιση του Οργανισμού του Ιδρύματος κατά τις διατάξεις του
άρθρου 469 του ν. 4957/2022 (Α’ 141) διά της σύστασης Μονάδας Ψηφιακής Διακυβέρνησης σε
επίπεδο Διεύθυνσης και την κατάργηση της Διεύθυνσης Μηχανοργάνωσης και Δικτύων.
Τροποποίηση της υπό στοιχεία ΔΒ3H 855/7/
οικ.429/09-01-2023 απόφασης «Προσθήκη νέων
προϊόντων πρόσθετης περίθαλψης και υγειονομικού υλικού στα αποζημιούμενα από τον Ε.Ο.Π.Υ.Υ.
προϊόντα με καθορισμό τιμών αποζημίωσης»
(Β’ 85).
ΑΠΟΦΑΣΕΙΣ
Αριθμ. 2828
(1)
Διαπίστωση καθορισμού του γνωστικού αντικειμένου μέλους Ε.ΔΙ.Π του ΕΚΠΑ.
Ο ΠΡΥΤΑΝΗΣ
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Το άρθρο 15 του ν. 4957/2022 (Α’ 141).
2. Τα άρθρα 162, 163 και 164 του ν. 4957/2022.
3. Την παρ. 7 του άρθρου 27 του ν. 4386/2016 «Ρυθμίσεις για την έρευνα και άλλες διατάξεις» (Α’ 83).
4. Την υπό στοιχεία 48740/Ζ2/14-5-2024 (Γ’ 1545) πράξη της Προϊσταμένης της Γενικής Διεύθυνσης Ανώτατης
Εκπαίδευσης του Υπουργείου Παιδείας, που αφορά στη
μετάταξη της Ντέσου σε θέση μέλους ΕΔΙΠ.
5. Την από 30-1-2025 απόφαση της Γενικής Συνέλευσης
του Τμήματος Ιατρικής της Σχολής Επιστημών Υγείας.
6. Την από 17-7-2024 απόφαση της Συνέλευσης του
Κλινικοεργαστηριακού Τομέα.
7. Την από 11-7-2024 αίτηση της Ντέσου.
8. Το υπ’ αρ. 12028/4-2-25 έγγραφο της Ιατρικής Σχολής, διαπιστώνουμε:
Ότι το γνωστικό αντικείμενο της Δέσποινας Ντέσου,
μέλους Εργαστηριακού Διδακτικού Προσωπικού (Ε.ΔΙ.Π.)
της Ιατρικής Σχολής της Σχολής Επιστημών Υγείας του
Ιδρύματός μας, καθορίζεται σε «Ιστοπαθολογία».
H πράξη αυτή να δημοσιευθεί στην Eφημερίδα της
Kυβερνήσεως.
Αθήνα, 20 Μαρτίου 2025
Ο Πρύτανης
ΓΕΡΑΣΙΜΟΣ ΣΙΑΣΟΣ
Ι
Αριθμ. απόφ. 273
(2)
Τροποποίηση του εσωτερικού κανονισμού του
Εργαστηρίου Βιοϊατρικής Τεχνολογίας του Τμήματος Ιατρικής της Σχολής Επιστημών Υγείας του
ΕΚΠΑ.
Η ΣΥΓΚΛΗΤΟΣ
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Το άρθρο 46 του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141).
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
8 Μαΐου 2025
ΤΕΥΧΟΣ  ΔΕΥΤΕΡΟ
Αρ. Φύλλου 2241
08.05.2025 20:43:39
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2241/08.05.2025
2. Το άρθρο 15 του ν. 4589/2019 «Συνέργειες Εθνικού
και Καποδιστριακού Πανεπιστημίου Αθηνών, Γεωπονικού Πανεπιστημίου Αθηνών, Πανεπιστημίου Θεσσαλίας
με τα Τ.Ε.Ι. Θεσσαλίας και Στερεάς Ελλάδας, Παλλημνιακό
Ταμείο και άλλες διατάξεις» (Α’ 13).
3. Το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’ 124).
4. Tην υπ’ αρ. 1544/29-6-2023 απόφαση Συγκλήτου
«Ίδρυση Εργαστηρίου Βιοϊατρικής Τεχνολογίας στο Τμήμα Ιατρικής της Σχολής Επιστημών Υγείας και καθορι-
σμός του εσωτερικού κανονισμού» (Β’ 4336).
5. Την από 17-12-2024 απόφαση της Γενικής Συνέλευσης του Τομέα Βασικών Ιατρικών Επιστημών.
6. Την από 30-1-2025 απόφαση της Συνέλευσης του
Τμήματος Ιατρικής.
7. Το υπ’ αρ. 14480/10-2-2025 έγγραφο του Προέδρου
του Τμήματος Ιατρικής.
8. To υπ’ αρ. 49/17-12-2024 έγγραφο της Διευθύντριας
του Τομέα Βασικών Ιατρικών Επιστημών.
9. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρησης στο ΕΜΔΔ-ΜΙΤΟΣ.
10. Το γεγονός ότι η τροποποίηση του εσωτερικού
κανονισμού του Εργαστηρίου Βιοϊατρικής Τεχνολογίας
δεν προκαλεί δαπάνη σε βάρος του τακτικού προϋπολογισμού ή της κρατικής επιχορήγησης του Ιδρύματος,
αποφασίζουμε:
Την τροποποίηση του άρθρου 1 του εσωτερικού κανονισμού του Εργαστηρίου Βιοϊατρικής Τεχνολογίας
όπως αυτός καθορίστηκε με την υπ’ αρ. 1544/29-6-2023
απόφαση Συγκλήτου (Β’ 4336), εντάσσοντας το ως άνω
Εργαστήριο από το Τμήμα Ιατρικής στον Τομέα Βασικών
Ιατρικών Επιστημών.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 19 Μαρτίου 2025
Ο Πρύτανης
ΓΕΡΑΣΙΜΟΣ ΣΙΑΣΟΣ
Ι
Αριθμ. 10758
(3)
Τροποποίηση του Οργανισμού Διοικητικών Υπηρεσιών του Πανεπιστημίου Ιωαννίνων, για τη με-
ταβατική περίοδο έως την κατάρτιση του Οργανισμού του Ιδρύματος κατά τις διατάξεις του
άρθρου 469 του ν. 4957/2022 (Α’ 141) διά της σύστασης Μονάδας Ψηφιακής Διακυβέρνησης σε
επίπεδο Διεύθυνσης και την κατάργηση της Διεύθυνσης Μηχανοργάνωσης και Δικτύων.
ΤΟ ΣΥΜΒΟΥΛΙΟ ΔΙΟΙΚΗΣΗΣ
ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ
Έχοντας υπόψη:
1. Τα άρθρα 206, 210 και την παρ. 2 του άρθρου 469
του ν. 4957/2022 «Νέοι ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουρ-
γικότητας και της σύνδεσης των ΑΕΙ με την κοινωνία και
λοιπές διατάξεις» (Α’ 141).
2. Τον ν. 4559/2018 «Πανεπιστήμιο Ιωαννίνων, Ιόνιο
Πανεπιστήμιο και άλλες διατάξεις» (Α’ 142).
3. Τον ν. 4727/2020 «Ψηφιακή Διακυβέρνηση (Ενσωμάτωση στην ελληνική νομοθεσία της Οδηγίας (ΕΕ)
2016/2102) και της Οδηγίας (ΕΕ) 2019/1024)-Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α’ 184).
4. Τo π.δ. 105/2013 «Μετονομασία Τμήματος και ίδρυση, συγκρότηση, κατάργηση και ανασυγκρότηση Σχο-
λών στο Πανεπιστήμιο Ιωαννίνων» (Α’ 137).
5. Το π.δ. 186/1999 «Οργανισμός Διοικητικών Υπηρεσιών Πανεπιστημίου Ιωαννίνων» (Α’ 173).
6. Τo π.δ. 746/1970 «Ίδρυση Πανεπιστημίου Ιωαννίνων» (Α’ 267).
7. Την υπ’ αρ. 5795/16-11-2022 (Υ.Ο.Δ.Δ. 1126) διαπιστωτική πράξη του Πρύτανη, περί συγκρότησης του
Συμβουλίου Διοίκησης του Πανεπιστημίου Ιωαννίνων.
8. Την υπ’ αρ. 8501/21.12.2022 (Υ.Ο.Δ.Δ. 1201) διαπιστωτική πράξη εκλογής Πρύτανη του Πανεπιστημίου
Ιωαννίνων.
9. Το γεγονός ότι από την παρούσα απόφαση δεν προκαλείται πρόσθετη δαπάνη, καθότι ο αριθμός θέσεων
ευθύνης παραμένει ο ίδιος.
10. Την εκ του νόμου υποχρεωτική σύσταση και λειτουργία Μονάδας Ψηφιακής Διακυβέρνησης.
11. Το γεγονός ότι μέχρι σήμερα δεν έχει εκδοθεί ο
Οργανισμός του Πανεπιστημίου Ιωαννίνων κατά τις διατάξεις του άρθρου 206 του ν. 4957/2022 (Α’ 141).
12. Την απόφαση που έλαβε το Συμβούλιο Διοίκησης
του Πανεπιστημίου Ιωαννίνων στη συνεδρίασή του
αριθμ. 65/20-02-2025
13. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζουμε:
Την τροποποίηση του Οργανισμού Διοικητικών Υπηρεσιών του Πανεπιστημίου Ιωαννίνων (π.δ. 186/1999) για
τη μεταβατική περίοδο έως τη σύσταση του Οργανισμού
του Ιδρύματος, σύμφωνα με τον ν. 4957/2022, κατά το
μέρος που αφορά στη σύσταση διοικητικής δομής σε
επίπεδο Διεύθυνσης με την ονομασία «Μονάδα Ψηφιακής Διακυβέρνησης», ως εξής:
Άρθρο 1
1. Στο Πανεπιστήμιο Ιωαννίνων συστήνεται Μονάδα
Ψηφιακής Διακυβέρνησης σε επίπεδο Διεύθυνσης, η
οποία υπάγεται στη Γενική Διεύθυνση Οικονομικής Διαχείρισης, Προγραμματισμού και Ανάπτυξης.
2. Αποστολή της Μονάδας είναι η ψηφιακή διακυβέρνηση εντός του Πανεπιστημίου Ιωαννίνων, η αξιοποίη-
ση των Τεχνολογιών Πληροφοριών και Επικοινωνίας, η
απλούστευση των διαδικασιών και ο συντονισμός της
υλοποίησης δράσεων ψηφιακού μετασχηματισμού, που
καλύπτουν το σύνολο των δραστηριοτήτων του και εξασφαλίζουν την εύρυθμη και αποτελεσματική λειτουργία
των διοικητικών και ακαδημαϊκών μονάδων του, σύμΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2241/08.05.2025
φωνα με τις αρχές, το πλαίσιο και τις κατευθύνσεις της
Βίβλου Ψηφιακού Μετασχηματισμού του άρθρου 5 του
ν. 4727/2020 (Α’ 184) και του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα».
3. Οι αρμοδιότητες της Μονάδας Ψηφιακής Διακυβέρνησης καλύπτουν ένα ευρύ φάσμα - στο μέτρο που
αυτό είναι εφικτό με βάση τους διαθέσιμους υλικούς και
ανθρώπινους πόρους - και είναι οι ακόλουθες:
1. Ο επιχειρησιακός σχεδιασμός, η προώθηση, η
υποστήριξη και η παρακολούθηση της εφαρμογής
της ηλεκτρονικής διακυβέρνησης και της Βίβλου Ψηφιακού Μετασχηματισμού στους τομείς που αφορούν
στα Α.Ε.Ι.,
2. η ανάλυση απαιτήσεων, ο σχεδιασμός, η προσβασιμότητα σε άτομα με αναπηρία, η υλοποίηση, η τεκμηρί-
ωση και ο έλεγχος των μηχανογραφημένων εφαρμογών,
των ηλεκτρονικών υπηρεσιών και των λοιπών συστημάτων λογισμικού του Πανεπιστημίου, ακολουθώντας
τις κατευθύνσεις του Ευρωπαϊκού και Εθνικού Πλαισίου
Διαλειτουργικότητας, όπως αυτά ισχύουν για την ανταλλαγή δεδομένων και υπηρεσιών με άλλους φορείς,
3. η εφαρμογή και παρακολούθηση συστήματος ηλεκτρονικής διακίνησης εγγράφων και δεδομένων και η
διασύνδεση του με το Κεντρικό Σύστημα Ηλεκτρονικής
Διακίνησης Εγγράφων (Κ.Σ.Η.Δ.Ε.),
4. η υποστήριξη της εκπαιδευτικής διαδικασίας προγραμμάτων σπουδών πρώτου, δεύτερου και τρίτου κύ-
κλου και επιμορφωτικών προγραμμάτων του Κέντρου
Επιμόρφωσης και Διά Βίου Μάθησης (Κ.Ε.ΔΙ.ΒΙ.Μ.) του
Πανεπιστημίου Ιωαννίνων, που οργανώνονται με μεθόδους εξ αποστάσεως εκπαίδευσης,
5. η ψηφιακή διαφάνεια, η ανοιχτή διακυβέρνηση και
η παροχή ανοιχτών δεδομένων,
6. η επιμέλεια της ψηφιοποίησης των αρχείων που
τηρούνται στο ίδρυμα,
7. η εισήγηση του κανονιστικού πλαισίου για την εγγραφή, ταυτοποίηση και ηλεκτρονική αναγνώριση των
μελών της πανεπιστημιακής κοινότητας για την είσοδό τους στις ηλεκτρονικές υπηρεσίες που παρέχονται
από το Πανεπιστήμιο, αξιοποιώντας τις υφιστάμενες
κεντρικές υποδομές και υπηρεσίες ηλεκτρονικής ταυτοποίησης που παρέχονται από το Υπουργείο Ψηφι-
ακής Διακυβέρνησης και τις υπηρεσίες ακαδημαϊκής
ταυτότητας του άρθρου 287, καθώς και η επιχειρησιακή
διαχείριση συστημάτων ταυτοποίησης και ηλεκτρονικής αναγνώρισης των μελών της πανεπιστημιακής
κοινότητας,
8. η υλοποίηση του σχεδίου ψηφιακού μετασχηματισμού του Πανεπιστημίου Ιωαννίνων του άρθρου 227,
9. η υποστήριξη της Επιτροπής Ψηφιακού Μετασχηματισμού κατά την άσκηση των αρμοδιοτήτων της,
10. η υλοποίηση προγραμμάτων, δράσεων, σεμιναρίων, ενημερωτικού χαρακτήρα εκδηλώσεων και άλλων
συναφών δραστηριοτήτων και πρωτοβουλιών, σε συνεργασία με φορείς του δημόσιου τομέα, όπως αυτός
οριοθετείται στην περ. α) της παρ. 1 του άρθρου 14 του
ν. 4270/2014 (Α’ 143) ή κοινωνικούς φορείς, με σκοπό
την ευαισθητοποίηση και εκπαίδευση του διδακτικού
και διοικητικού προσωπικού, καθώς και των φοιτητών
σε σχέση με τον ψηφιακό μετασχηματισμό και την ανάπτυξη των ψηφιακών δεξιοτήτων αυτών,
11. η κατάρτιση της ετήσιας έκθεσης των αποτελεσμάτων από την εφαρμογή μέτρων ψηφιακού μετασχηματι-
σμού και ψηφιακών δεξιοτήτων,
12. η εφαρμογή του Κανονισμού (ΕΕ) 2016/679 του
Ευρωπαϊκού Κοινοβουλίου και του Συμβουλίου, της 27ης
Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπι-
κού χαρακτήρα και για την ελεύθερη κυκλοφορία των
δεδομένων αυτών και την κατάργηση της οδηγίας 95/46/
ΕΚ (Γενικός Κανονισμός για την Προστασία Δεδομένων,
ΕΕ L 119) και του ν. 4624/2019 (Α’ 137),
13. η συνεργασία με τους επικεφαλής των διοικητικών,
ακαδημαϊκών και ερευνητικών μονάδων, το Κέντρο Επιμόρφωσης και Διά Βίου Μάθησης και το Κέντρο Υποστή-
ριξης Διδασκαλίας και Μάθησης του Ιδρύματος, καθώς
και με φορείς της Πολιτείας για θέματα που εμπίπτουν
στις αρμοδιότητες της Μονάδας,
14. η διασφάλιση της ψηφιακής προσβασιμότητας σε
περιεχόμενο, δικτυακούς τόπους και εφαρμογές κινητών συσκευών που παρέχονται από το Πανεπιστήμιο
Ιωαννίνων, σύμφωνα με τους κανονισμούς υπηρεσιών
του Ιδρύματος,
15. η μέριμνα για την ασφάλεια δικτύων και υπηρεσιών
που παρέχονται από το Πανεπιστήμιο Ιωαννίνων,
16. η άσκηση των αρμοδιοτήτων της παρ. 5 του άρθρου 9 του ν. 4727/2020 (Α’ 184) και κάθε άλλης αρμοδι-
ότητας που καθορίζεται στον Οργανισμό του Ιδρύματος.
Άρθρο 2
1. Η Μονάδα Ψηφιακής Διακυβέρνησης διαρθρώνεται
στα ακόλουθα Τμήματα:
1. Τμήμα Διοικητικής Υποστήριξης και Υποστήριξης
Χρηστών,
2. Τμήμα Διαχείρισης Πληροφοριακών Συστημάτων
και Εφαρμογών,
3. Τμήμα Ανάπτυξης Υπηρεσιών και Εκπαίδευσης Χρηστών,
4. Τμήμα Δικτυακών Υπηρεσιών και Υποδομών,
5. Τμήμα Διαχείρισης και Ασφάλειας Υπολογιστικών
Υποδομών,
6. Περιφερειακό Τμήμα Ψηφιακών Υπηρεσιών και
Υποδομών.
2. Οι αρμοδιότητες της Μονάδας Ψηφιακής Διακυβέρνησης κατανέμονται ενδεικτικά μεταξύ των Τμημάτων,
όπως περιγράφονται στη συνέχεια. Επιπρόσθετες αρμοδιότητες μπορούν να ανατεθούν στα Τμήματα εκτάκτως,
με βάση τις υπηρεσιακές ανάγκες, από τον Προϊστάμενο
της Μονάδας.
Τμήμα Διοικητικής Υποστήριξης και Υποστήριξης
Χρηστών
- Γραμματειακή Υποστήριξη του συνόλου της Μονάδας. Οικονομική διαχείριση των πόρων της Μονάδας
Ψηφιακής Διακυβέρνησης. Προβολή και προώθηση των
προσφερόμενων υπηρεσιών - υπηρεσίες πληροφόρησης.
- Τήρηση διαδικασιών και ροών εργασίας (workflows)
προς όλα τα Τμήματα. Υποστήριξη πρώτου επιπέδου
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2241/08.05.2025
όλων των χρηστών (αιτήματα, αλληλογραφία, ηλεκτρονικό κέντρο υποβολής αιτημάτων - ticketing system, κ.λπ.).
- Συστηματικός ποιοτικός έλεγχος.
- Διαχείριση σύγχρονης και ασύγχρονης εξ αποστάσεως εκπαίδευσης και υποστήριξη ακαδημαϊκών μελών
στην αντιμετώπιση προβλημάτων.
- Οργάνωση και υποστήριξη τηλεδιασκέψεων κάθε
είδους (π.χ. εκλογής μελών ΔΕΠ, εξ αποστάσεως συνελεύσεων Τμημάτων και Επιτροπών, συνεδριάσεων Συμ-
βουλίου και Συγκλήτου).
- Προγραμματισμός, προμήθεια, έλεγχος και διάθεση
αδειών λογισμικού και υπηρεσιών στα μέλη της ακαδημαϊκής κοινότητας (π.χ. πακέτα στατιστικής ανάλυσης,
antivirus, πακέτα επεξεργασίας δεδομένων, σουίτες γραφείου, εργαλεία υποστήριξης διδασκαλίας).
- Υποστήριξη χρηστών πρώτου επιπέδου για online
υπηρεσίες (π.χ. ηλεκτρονικές υπογραφές, ψηφιακά πιστοποιητικά, Ακαδημαϊκή Ταυτότητα, ΔΙΑΥΓΕΙΑ, ΑΠΕΛ-
ΛΑ), και κλιμάκωση προς άλλα τμήματα για εξειδικευμένη αντιμετώπιση.
Τμήμα Διαχείρισης Πληροφοριακών Συστημάτων και
Εφαρμογών
- Διαχείριση και τεχνική υποστήριξη των πληροφοριακών συστημάτων και των επιχειρησιακών εφαρμογών
του Πανεπιστημίου Ιωαννίνων (Ηλεκτρονικό Πανεπιστήμιο, Σύστημα Ηλεκτρονικής Διακίνησης Εγγράφων,
σύστημα διαχείρισης προσωπικού και ό,τι άλλο άπτεται
του ανωτέρω πλαισίου).
- Τεκμηρίωση, έλεγχος, εγκατάσταση, παραμετροποίηση, συντήρηση και διαχείριση εφαρμογών που προμη-
θεύεται το Ίδρυμα από τρίτους φορείς.
- Καταγραφή αναγκών και σχεδιασμός προδιαγραφών
πληροφοριακών συστημάτων διοίκησης με στόχο το διαρκή εκσυγχρονισμό, αναβάθμιση και την επέκτασή τους.
- Εκπόνηση μελετών για τη σχεδίαση, ανάπτυξη, παραμετροποίηση και προσαρμογή των πληροφοριακών
συστημάτων διοίκησης και ενεργή συμμετοχή στο συντονισμό, την επίβλεψη, την παρακολούθηση και τον
έλεγχο της υλοποίησης.
- Συνεργασία με τις διοικητικές υπηρεσίες του Ιδρύματος για την επανεξέταση των διαδικασιών λειτουργίας
τους και της μηχανογραφικής τους υποστήριξης.
- Εφαρμογή και παρακολούθηση συστήματος ηλεκτρονικής διακίνησης εγγράφων και δεδομένων και
διασύνδεση του με το Κεντρικό Σύστημα Ηλεκτρονικής
Διακίνησης Εγγράφων (Κ.Σ.Η.Δ.Ε.).
- Υποστήριξη της εκπαιδευτικής διαδικασίας προγραμμάτων σπουδών πρώτου, δεύτερου και τρίτου κύ-
κλου και επιμορφωτικών προγραμμάτων του Κέντρου
Επιμόρφωσης και Διά Βίου Μάθησης (Κ.Ε.ΔΙ.ΒΙ.Μ.) του
Α.Ε.Ι., που οργανώνονται με μεθόδους εξ αποστάσεως
εκπαίδευσης.
Τμήμα Ανάπτυξης Υπηρεσιών και Εκπαίδευσης Χρηστών
- Σχεδιασμός, ανάλυση, ανάπτυξη και διαχείριση εσωτερικών εφαρμογών.
- Διαχείριση χαρτοφυλακίου έργων ανάπτυξης λογισμικού, συμμετοχή σε έργα ανάπτυξης λογισμικού και
εφαρμογών Τ.Π.Ε.
- Προγραμματισμός, σχεδιασμός, υλοποίηση και συντήρηση ιστοσελίδων των ακαδημαϊκών και διοικητικών
Υπηρεσιών, σύμφωνα με την πολιτική φιλοξενίας και διαχείρισης ιστοσελίδων του Ιδρύματος.
- Υλοποίηση-συντήρηση ιστοσελίδας του Ιδρύματος.
- Σχεδιασμός και υλοποίηση web/mobile εφαρμογών.
- Εφαρμογή σύγχρονων τεχνολογιών και εργαλείων
για την αναβάθμιση της ψηφιακής παρουσίας του ιδρύματος.
- Διασφάλιση Ψηφιακής Προσβασιμότητας σε Ιστότοπους, Εφαρμογές και Ψηφιακό Περιεχόμενο.
- Συμμόρφωση με τον Γενικό Κανονισμό Προστασίας
Δεδομένων (GDPR) και τη Νομοθεσία για την Προστασία
Προσωπικών Δεδομένων.
- Υλοποίηση και υποστήριξη πολυγλωσσικού περιβάλλοντος (π.χ. περιεχομένων ιστοσελίδων, διεπαφών
εφαρμογών, ενημερωτικού υλικού, παρουσιάσεων, κ.λπ.)
για λογαριασμό όλων των Τμημάτων της Μονάδας Ψηφιακής Διακυβέρνησης.
- Υλοποίηση εκπαιδευτικών προγραμμάτων, δράσεων,
σεμιναρίων, ενημερωτικού χαρακτήρα εκδηλώσεων και
άλλων συναφών δραστηριοτήτων και πρωτοβουλιών, σε
σχέση με τον ψηφιακό μετασχηματισμό και την ανάπτυξη των ψηφιακών δεξιοτήτων.
Τμήμα Δικτυακών Υπηρεσιών και Υποδομών
- Σχεδιασμός, ανάπτυξη, εγκατάσταση, συντήρηση
και τεχνική υποστήριξη των φυσικών υποδομών, του
δικτύου δεδομένων και της τηλεφωνίας.
- Παραμετροποίηση δικτυακών συσκευών, έλεγχος και
διαχείριση δικτυακών πόρων.
- Εξασφάλιση καλής λειτουργίας μεταγωγέων και δρομολογητών.
- Διαχείριση κεντρικών δικτυακών εφαρμογών και
υποδομών (ενσύρματων και ασύρματων δικτυακών
υποδομών, Vpn, Proxy).
- Έλεγχος καλής λειτουργίας δικτύου (Network
Monitoring) και καταγραφής συμβάντων.
- Διαχείριση και υποστήριξη συνδέσεων με δημόσια
και ακαδημαϊκά δίκτυα.
- Εγκατάσταση και διαχείριση υπηρεσιών τηλεφωνίας.
- Συντήρηση υλικού και λογισμικού εξυπηρετητών
τηλεφωνίας.
- Εφαρμογή πολιτικών σχετικά με την τηλεφωνία.
- Ανίχνευση και αποκατάσταση βλαβών φυσικών υποδομών, δικτύου δεδομένων και τηλεφωνίας.
- Διαχείριση αποθήκης αναλωσίμων και εφεδρικού
εξοπλισμού.
- Εξασφάλιση καλής λειτουργίας συστημάτων αδιάλειπτης παροχής ρεύματος.
- Μέριμνα για την ασφάλεια δικτύων, των παρεχόμενων υπηρεσιών και τη διασφάλιση του απορρήτου των
επικοινωνιών.
- Υποστήριξη χρηστών δευτέρου επιπέδου σε τηλεφωνία και δίκτυο δεδομένων (φυσικό επίπεδο).
- Δημιουργία στατιστικών στοιχείων σχετικά με την
χρήση του δικτύου δεδομένων και τηλεφωνίας.
- Εκπόνηση μελετών και υλοποίηση έργων για την
ανανέωση, την επέκταση ή την ενσωμάτωση νέων δικτυακών τεχνολογιών και υποδομών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2241/08.05.2025
- Συμμετοχή σε αναπτυξιακά έργα υποδομών δικτύου
και τηλεφωνίας.
- Υλοποίηση έργων αναβάθμισης-επέκτασης δικτύου
και φυσικών υποδομών.
Τμήμα Διαχείρισης και Ασφάλειας Υπολογιστικών
Υποδομών
- Τεχνική διαχείριση υλικού και λογισμικού, όλων των
servers που φιλοξενούνται στη Μονάδα Ψηφιακής Διακυβέρνησης (Εφαρμογών, δικτυακών υπηρεσιών, web
και database servers, VMs), μελέτη και υλοποίηση επεκτάσεων και αναβαθμίσεων.
- Διάθεση εικονικών μηχανών (virtualization) και υπηρεσιών cloud στα τμήματα της Μονάδας.
- Παροχή υπηρεσιών ανάπτυξης και διαχείρισης υπολογιστικών συστημάτων, αποθηκευτικών συστημάτων,
εικονικών συστημάτων και εικονικών σταθμών εργασίας
για την εξυπηρέτηση των επιχειρησιακών αναγκών του
Πανεπιστημίου.
- Μέριμνα για τη φυσική ασφάλεια χώρων, δικτύων,
υπηρεσιών, υπολογιστικών συστημάτων και δεδομένων,
τη δημιουργία εφεδρικών αντιγράφων ασφαλείας και
την προετοιμασία για την αντιμετώπιση καταστροφών
και απρόοπτων συμβάντων.
- Προώθηση της συνεργασίας με οίκους πληροφορικής με στόχο την κατάρτιση, επίβλεψη και υλοποίηση
σχεδίου κυβερνοασφάλειας για την περιφρούρηση της
ασφάλειας των υπηρεσιών και των δεδομένων του Ιδρύματος.
- Ανάπτυξη υπηρεσιών διαλειτουργικότητας σε επίπεδο εφαρμογών και δεδομένων, με στόχο την οριζόντια
ολοκλήρωση των πληροφοριακών συστημάτων του Πανεπιστημίου με τις Ακαδημαϊκές Υπηρεσίες, αλλά και τη
διαλειτουργικότητα με άλλους φορείς και οργανισμούς,
ακολουθώντας τις κατευθύνσεις του Ευρωπαϊκού και
Εθνικού Πλαισίου Διαλειτουργικότητας.
- Διαχείριση των ακαδημαϊκών λογαριασμών καθώς
και παροχή κεντρικών υπηρεσιών ταυτοποίησης και
εξουσιοδότησης των δικαιωμάτων πρόσβασης ηλεκτρονικών λογαριασμών σε δικτυακές υπηρεσίες και
εφαρμογές.
- Εισήγηση του κανονιστικού πλαισίου για την εγγραφή, ταυτοποίηση και ηλεκτρονική αναγνώριση των
μελών της πανεπιστημιακής κοινότητας για την είσοδό τους στις ηλεκτρονικές υπηρεσίες που παρέχονται
από το Πανεπιστήμιο, αξιοποιώντας τις υφιστάμενες
κεντρικές υποδομές και υπηρεσίες ηλεκτρονικής ταυτοποίησης που παρέχονται από το Υπουργείο Ψηφι-
ακής Διακυβέρνησης και τις υπηρεσίες ακαδημαϊκής
ταυτότητας.
Περιφερειακό Τμήμα Ψηφιακών Υπηρεσιών και Υποδομών
- Υποστήριξη Τμημάτων και Υπηρεσιών, εκτός της
Πανεπιστημιούπολης Α και Β Ιωαννίνων. Η υποστήριξη παρέχεται σε επίπεδο δικτυακών υπηρεσιών, για το
σύνολο των εφαρμογών που παρέχει το Πανεπιστήμιο
Ιωαννίνων, σε συνεργασία με τα αντίστοιχα τμήματα της
Μονάδας Ψηφιακής Διακυβέρνησης.
- Έλεγχος καλής λειτουργίας δικτύου δεδομένων και
τηλεφωνίας.
- Το Τμήμα έχει έδρα του την Πανεπιστημιούπολη της
Άρτας. Συστήνονται μονάδες σε επίπεδο Γραφείου του
Περιφερειακού Τμήματος Ψηφιακών Υπηρεσιών και
Υποδομών για τα Τμήματα εκτός Πανεπιστημιούπολης
Άρτας (π.χ. Πρέβεζα).
Όλα τα Τμήματα είναι αρμόδια για:
- Την κατάρτιση της ετήσιας έκθεσης των αποτελεσμάτων από την εφαρμογή μέτρων ψηφιακού μετασχημα-
τισμού και ψηφιακών δεξιοτήτων, με βάση τον τομέα
ευθύνης τους.
- Εκπαίδευση και υποστήριξη χρηστών για τις υπηρεσίες που παρέχουν.
- Συνεργασία, υποστήριξη και συμμετοχή σε Επιτροπές
και Ομάδες εργασίας για θέματα αρμοδιότητάς τους.
Άρθρο 3
Στις οργανικές μονάδες επιπέδου Διεύθυνσης και
Τμήματος προΐστανται υπάλληλοι, με σχέση εργασίας
δημοσίου δικαίου ή Ιδιωτικού Δικαίου Αορίστου Χρόνου, ως εξής:
- Μονάδα Ψηφιακής Διακυβέρνησης (επίπεδο Διεύθυνσης): ΠΕ ή ΤΕ κλάδου Πληροφορικής.
- Τμήμα Διοικητικής Υποστήριξης και υποστήριξης
χρηστών: ΠΕ κλάδου Διοικητικού Οικονομικού ή ΤΕ Διοικητικού Λογιστικού ή ΠΕ κλάδου Πληροφορικής ή ΤΕ
κλάδου Πληροφορικής.
-Τμήμα Διαχείρισης Πληροφοριακών Συστημάτων
και Εφαρμογών: ΠΕ κλάδου Πληροφορικής ή ΤΕ κλάδου
Πληροφορικής
- Τμήμα Ανάπτυξης Υπηρεσιών και Εκπαίδευσης Χρηστών: ΠΕ κλάδου Πληροφορικής ή ΤΕ κλάδου Πληρο-
φορικής.
- Τμήμα Δικτυακών Υπηρεσιών και Υποδομών: ΠΕ
κλάδου Πληροφορικής ή ΤΕ κλάδου Πληροφορικής ή
ΠΕ κλάδου Μηχανικών ειδικότητας Ηλεκτρολόγων ή
Ηλεκτρονικών Μηχανικών, ή ΤΕ κλάδου Μηχανικών ειδικότητας Ηλεκτρολόγων ή Ηλεκτρονικών Μηχανικών.
- Τμήμα Διαχείρισης και Ασφάλειας Υπολογιστικών
Υποδομών: ΠΕ ή ΤΕ κλάδου Πληροφορικής.
- Περιφερειακό Τμήμα Ψηφιακών Υπηρεσιών και Υποδομών: ΠΕ ή ΤΕ κλάδου Πληροφορικής.
Στα παραπάνω τμήματα δύναται να προΐστανται υπάλληλοι ΔΕ Πληροφορικής, σε περίπτωση που δεν υπάρ-
χουν υπάλληλοι των κατηγοριών ΠΕ ή ΤΕ.
Άρθρο 4
Με απόφαση του Συμβουλίου Διοίκησης του Π.Ι., κατόπιν εισήγησης της Επιτροπής Ερευνών, δύναται να εγκρί-
νεται η διάθεση ίδιων πόρων του Ειδικού Λογαριασμού
Κονδυλίων Έρευνας (Ε.Λ.Κ.Ε.) στο πλαίσιο της ετήσιας
κατανομής των ίδιων πόρων του Ε.Λ.Κ.Ε. της περ. δ) της
παρ. 1 του άρθρου 230 για τη δημιουργία έργων/προγραμμάτων, χωρίς σαφή ημερομηνία λήξης, με αντικεί-
μενο την κάλυψη λειτουργικών αναγκών της παρούσας
Μονάδας Ψηφιακής Διακυβέρνησης. Η Μονάδα Ψηφιακής Διακυβέρνησης στελεχώνεται από το τακτικό προ-
σωπικό του Π.Ι. και αν το τακτικό προσωπικό δεν επαρκεί
για τη στελέχωσή της, δύναται να απασχολείται έκτακτο
προσωπικό με σύμβαση εργασίας Ορισμένου Χρόνου
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2241/08.05.2025
ή έργου, που επιλέγεται σύμφωνα με τη διαδικασία του
άρθρου 243 του ν. 4957/2022.
Άρθρο 5
Στον Οργανισμό Διοικητικών Υπηρεσιών του Πανεπιστημίου Ιωαννίνων (π.δ. 186/1999) επέρχονται οι εξής
αλλαγές:
1. Στην περ. γ’ της παρ. 1 του άρθρου 6 διαγράφονται
οι λέξεις «Διεύθυνση Μηχανοργάνωσης και Δικτύων»
αντικαθίστανται από τις λέξεις «Μονάδα Ψηφιακής Διακυβέρνησης».
2. Οι παρ. 1 και 2 του άρθρου 9 που αναφέρονται στην
Διεύθυνση Μηχανοργάνωσης και Δικτύων και καταργούνται και αντικαθίστανται από τις διατάξεις της παρούσας.
3. Κάθε άλλη απόφαση οργάνου διοίκησης του Ιδρύματος, που δεν συνάδει με την παρούσα απόφαση και
τις σχετικές στον ν. 4957/2022 διατάξεις, καθώς οι αρμοδιότητες της Διεύθυνσης Μηχανοργάνωσης και Δι-
κτύων καλύπτονται από εκείνες της Μονάδας Ψηφιακής
Διακυβέρνησης, η οποία συστήνεται με την παρούσα
απόφαση.
Η απόφαση αυτή να δημοσιευθεί στην Εφημερίδα της
Κυβερνήσεως.
Ιωάννινα, 17 Μαρτίου 2025
Η Πρύτανης
ΑΝΝΑ ΜΠΑΤΙΣΤΑΤΟΥ
Ι
Αριθμ. ΔΒ3H 169/οικ.7392
(4)
Τροποποίηση της υπό στοιχεία ΔΒ3H 855/7/
οικ.429/09-01-2023 απόφασης «Προσθήκη νέων
προϊόντων πρόσθετης περίθαλψης και υγειονομικού υλικού στα αποζημιούμενα από τον
Ε.Ο.Π.Υ.Υ. προϊόντα με καθορισμό τιμών αποζημίωσης» (Β’ 85).
Η ΠΡΟΪΣΤΑΜΕΝΗ ΤΗΣ ΓENΙΚΗΣ ΔΙΕΥΘΥΝΣΗΣ
ΟΡΓΑΝΩΣΗΣ ΚΑΙ ΣΧΕΔΙΑΣΜΟΥ ΑΓΟΡΑΣ
ΥΠΗΡΕΣΙΩΝ ΥΓΕΙΑΣ ΤΟΥ ΕΘΝΙΚΟΥ ΟΡΓΑΝΙΣΜΟΥ
ΠΑΡΟΧΗΣ ΥΠΗΡΕΣΙΩΝ ΥΓΕΙΑΣ
Έχοντας υπόψη:
1. Τον ν. 3918/2011 «Διαρθρωτικές αλλαγές στο σύστημα υγείας και άλλες διατάξεις» (Α’ 31).
2. Τον ν. 4238/2014 «Πρωτοβάθμιο Εθνικό Δίκτυο
Υγείας, αλλαγή σκοπού του ΕΟΠΥΥ και λοιπές διατάξεις» (Α’ 38).
3. Την παρ. 7 του άρθρου 34 του ν. 4447/2016 «Χωρικός σχεδιασμός - Βιώσιμη ανάπτυξη και άλλες διατάξεις»
(Α’ 241).
4. Την παρ. 1.α. του άρθρου 108 του ν. 4461/2017 «Μεταρρύθμιση της Διοικητικής Οργάνωσης των υπηρεσιών
ψυχικής υγείας, Κέντρα Εμπειρογνωμοσύνης σπάνιων
και πολύπλοκων νοσημάτων, τροποποίηση συνταξιοδοτικών ρυθμίσεων του ν. 4387/2016 και άλλες διατάξεις»
(Α’ 38), όπως έχει τροποποιηθεί.
5. Την περ. 8 της παρ. 2 του άρθρου 2 της υπ’ αρ. 550/765/
22-4-2021 απόφασης του Δ.Σ. του Ε.Ο.Π.Υ.Υ. «Μεταβίβαση και ανάθεση αρμοδιοτήτων του Διοικητικού Συμβου-
λίου προς τον Διοικητή, τους Προϊσταμένους Γενικών
Διευθύνσεων και Διευθύνσεων του Εθνικού Οργανισμού
Παροχής Υπηρεσιών Υγείας (Ε.Ο.Π.Υ.Υ.), σύμφωνα με τα
άρθρα 20 και 22 του ν. 3918/2011 (Α’ 31)» (Β’ 2005).
6. Το άρθρο 55 της υπό στοιχεία ΕΑΛΕ/Γ.Π. 80157/
31-10-2018 «Τροποποίηση και αντικατάσταση της υπ’ αρ.
ΕΑΛΕ/Γ.Π. 46846/19-06-2018 (Β’ 2315) κοινής υπουργικής
απόφασης, με περιεχόμενο ’’Ενιαίος Κανονισμός Παροχών Υγείας (ΕΚΠΥ) του Εθνικού Οργανισμού Παροχών
Υπηρεσιών Υγείας (ΕΟΠΥΥ)’’» (Β’ 4898), όπως έχει τροποποιηθεί με τις υπό στοιχεία ΕΑΛΕ/Γ.Π. 2918/07-03-2019
(Β’ 889), ΕΑΛΕ/Γ.Π. 20254/04-04-2019 (Β’ 1218), ΕΑΛΕ/Γ.Π.
51391/24-12-2020 (Β’ 5821), ΕΑΛΕ/Γ.Π. 68808/19-01-2022
(Β’ 302) και ΕΑΛΕ/Γ.Π. 47749/14-12-2022 (Β’ 6544) κοινές
αποφάσεις.
7. Την υπό στοιχεία ΕΑΛΕ/Γ.Π.320/23-02-2022 απόφαση του Υπουργού Υγείας «Προσθήκη παραρτήματος στο
άρθρο 55 της υπό στοιχεία ΕΑΛΕ/Γ.Π.80157/31-10-2018
κοινής υπουργικής απόφασης, «Τροποποίηση και αντικατάσταση της υπό στοιχεία ΕΑΛΕ/Γ.Π. 46846/19.06.2018
(Β’ 2315) κοινής υπουργικής απόφασης, με περιεχόμενο
’’Ενιαίος Κανονισμός Παροχών Υγείας (ΕΚΠΥ) του Εθνικού Οργανισμού Παροχών Υπηρεσιών Υγείας (ΕΟΠΥΥ)”
(Β’ 4898)» (Β’ 1079), όπως έχει τροποποιηθεί με την υπό
στοιχεία ΕΑΛΕ/Γ.Π.8882/23-03-2023 (Β’ 2134).
8. Την υπ’ αρ. 484/462/18-4-2018 απόφαση του Δ.Σ.
ΕΟΠΥΥ «Κατανομή αρμοδιοτήτων της Δ/νσης Στρατηγικού Σχεδιασμού περαιτέρω, με το νέο τμήμα Σχεδιασμού
Παροχών, κοστολόγησης - τιμολόγησης Ιατροτεχνολογικού, Υγειονομικού Υλικού και Σκευασμάτων Ειδικής
Διατροφής».
9. Την υπό στοιχεία ΔΒ1Δ/24/οικ.4809/21-02-2024
απόφαση της Διοικήτριας του ΕΟΠΥΥ «Σύσταση, συγκρότηση και ορισμός μελών ομάδας εργασίας ελέγχου
των αιτήσεων που έχουν υποβληθεί στο Μητρώο Αποζημιούμενων Προϊόντων του Ε.Ο.Π.Υ.Υ.» (ΑΔΑ: 9ΠΨΨΟΞ7Μ-
ΗΧΜ), όπως έχει τροποποιηθεί.
10. Την υπό στοιχεία ΔΒ3H 855/7/οικ.429/09-01-2023
απόφαση «Προσθήκη νέων προϊόντων πρόσθετης περίθαλψης και υγειονομικού υλικού στα αποζημιούμενα
από τον Ε.Ο.Π.Υ.Υ. προϊόντα με καθορισμό τιμών αποζημίωσης» (Β’ 85).
11. Τον έλεγχο που έγινε στο Φύλλο Οδηγιών Χρήσης
και στις φωτογραφίες του προϊόντος, όπως αυτά είχαν
υποβληθεί στο Μητρώο Αποζημιούμενων Προϊόντων
ΕΟΠΥΥ.
12. Τη υπό στοιχεία ΔΒ3Η 138/18-03-2025 σχετική εισήγηση της Διεύθυνσης Στρατηγικού Σχεδιασμού.
13. Το γεγονός ότι οι κατηγορίες παροχών πρόσθετης περίθαλψης, εντάσσονται στους κλειστούς προ-
ϋπολογισμούς (κλειστό όριο δαπανών) του Εθνικού
Οργανισμού Παροχών Υπηρεσιών Υγείας, όπως αυτό
προσδιορίζεται κάθε φορά με σχετική κοινή υπουργική
απόφαση. Συνεπώς, τυχόν αύξηση στην προκαλούμενη
δαπάνη από την ένταξη νέων προϊόντων δεν μπορεί να
επιβαρύνει τον προϋπολογισμό του Ε.Ο.Π.Υ.Υ. πέραν των
οριζόμενων ορίων βάσει κοινής υπουργικής απόφασης,
αποφασίζει:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2241/08.05.2025
Την τροποποίηση της εγγραφής με α/α 7574 του Πίνακα 7 της υπό στοιχεία ΔΒ3H 855/7/οικ.429/09-01-2023 (Β’ 85)
απόφασης και την αντικατάστασή της ως εξής:
A/A
Κατηγορία
Κωδικός ΑΜΑ
Κωδ. ΕΑΝ
Επωνυμία
Είδους
Τιμή
Αποζημίωσης
Πρόσθετη Περίθαλψη ->
Ορθοπεδικά ->
ΠΑΙΔΙΚΟ ΕΙΔΙΚΟ ΚΑΘΙΣΜΑ ΜΕ
ΤΡΑΠΕΖΑΚΙ
CORPUS
STANDING
1.130,00 €
Η απόφαση αυτή να δημοσιευθεί στην Εφημερίδα της Κυβερνήσεως.
Μαρούσι, 20 Μαρτίου 2025
Η Προϊσταμένη της Γενικής Διεύθυνσης
ΠΑΝΑΓΙΩΤΑ ΛΙΤΣΑ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2241/08.05.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250202241.pdf | Tokens: 29206]